Senaūtis

Senaūtis – kaimas Prienų rajono savivaldybėje, labiausiai nutolęs nuo Naujosios Ūtos seniūnijos centro. Kaimą iš šiaurės juosia Prienų šilo pušynai. Rytuose šilo jaunuolynų ruoželis skiria nuo Dūmiškių kaimo. Vakaruose to paties šilo gojeliai skiria nuo Užbalių kaimo. Pietuose Senaūtis ribojasi su Skersabalio kaimu.

 Etimologija 

Kaimo vardas yra pusiau išverstas iš  – „senoji lydykla“. žodis „Ūta“ vokiškos kilmės, nes vokiečiai stiklo manufaktūras vadindavo hiutte. Vietiniai šį pavadinimą pritaikydavo prie savo kalbos. Taip Lietuvoje atsirado Ūtų, Rusijoje – Gūtų, Lenkijoje – Hutų Dabar Lietuvoje ūtomis vadinami kaimai bei vietovės, kuriose anksčiau veikė stiklo manufaktūros ar fabrikai, arba gyveno jų darbuotojai. Nuo šio momento senoji manufaktūros vietovė pradėta vadinti Senaūčio kaimu, o naujoji gamyklėlė – Naująja Ūta.

 Istorija 

Apie XVIII a. vidurį 7,5 km nuo Prienų, dabartiniame Senaūčio kaime Mykolas Butleris įkūrė Prienų stiklo manufaktūrą – Ūtą (Į pietryčius nuo senųjų kaimo kapinių). Aplink manufaktūrą iškirtus mišką kurui, pelenams, potašui gamybiniai pastatai, du gyvenamieji namai ir klėtis buvo iškelti į naują vietą – dabartinės Naujosios Ūtos Liepų gatvę.

1782 m. kaime buvo tik dvi J. ir M. Kirių (3 asmenys) bei S. ir M Milaševičių (5 asmenys) sodybos.MACB RS Raitelaičio rankraščių rinkinys. F. 136-74 L.
Prie Kirių sodybos gyveno daržininkai:
 B. ir S. Vencai su 3 sūnumis ir 3 dukromis.
 . S. Milevskienė su 4 samdiniais.
 J. ir O. Žilinskai su sūnumi ir 2 dukromis.

Prie Milaševičių sodybos – daržininkai:
 A. ir M. Romanavičiai su sūnumi.
 A. ir M. Podolskiai su sūnumi.

Senaūčio kaimo vakariniame krašte, šilo pakraštyje (vakarinėje tuometinės Alfonso Mikučausko sodybos pusėje), yra kapinės (nuo 1941 metų jose nebelaidojama). Manoma, jos atsirado po 1782 metų už 300 metrų nuo įkurtos stiklo gamyklos. Iki 2015 metų dar matomi samanomis apaugę antkapiai. Ta vieta pažymėta nežinomo meistro pastatytu mediniu stogastulpiu.

 Gyventojai 

 Galerija 

 Šaltiniai 

 V. Juodsnukis. Suvalkijos partizanų takais.
 Kazys Strazdas. Lietuvos siklas.
 Vytautas Degutis, Čia mūsų pėdos. Utenos Indra: 2017, p. 78.

Kategorija:Prienų rajono savivaldybės gyvenvietės